РЕГЛАМЕНТ (ЕО) № 1066/2009 НА КОМИСИЯТА
от 5 ноември 2009 година
относно установяване на специални мерки по отношение на помощта за частно складиране на свинско месо, предвидена в Регламент (ЕО) № 1329/2008
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (2), и по-специално член 23, параграф 3 от него,
като има предвид, че:
(1)
След преглед на ситуацията става ясно, че има риск от прекомерно висок брой заявления за схемата за помощ за частно складиране на свинско месо, въведена с Регламент (ЕО) № 1329/2008 на Комисията от 22 декември 2008 г. за приемане на спешни мерки за подпомагане на пазара на свинско месо под формата на помощ за частно складиране в Обединеното кралство (3).
(2)
Поради това е целесъобразно да се прекрати прилагането на схемата, предвидена в Регламент (ЕО) № 1329/2008 и да се отхвърлят съответните заявления.
(3)
За да се избегнат спекулациите, регламентът следва да влезе в сила в деня след деня на неговото публикуване,
ПРИЕ НАСТОЯЩИЯ РЕГЛАМЕНТ:
Член 1
1. Чрез настоящия регламент прилагането на Регламент (ЕО) № 1329/2008 се преустановява за периода от 8 ноември 2009 г. до 13 ноември 2009 г. Заявленията за сключване на договори, подадени през този период, се отхвърлят.
2. Заявленията, подадени считано от 3 ноември 2009 г., които е трябвало да бъдат разгледани през периода, посочен в параграф 1, се отхвърлят.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 ноември 2009 година.